FORTH มือขึ้น! คว้างานใหม่ 2 โครงการ มูลค่ารวม 481.38 ลบ.
FORTH มือขึ้น! คว้างานปรับปรุงกล้อง CCTV ของกทม.-ซ่อมบำรุงโครงข่ายสายเคเบิลใยแก้วนำแสงของกฟภ. มูลค่ารวม 481.38 ลบ.
14 มี.ค. 2560

 
บริษัท ฟอร์ท คอร์ปอเรชั่น จำกัด (มหาชน) หรือ FORTH ระบุว่า กลุ่มบริษัทได้รับงานโครงการของการไฟฟ้าส่วนภูมิภาค (กฟภ.) และงานของกรุงเทพมหานคร (กทม.) มีมูลค่ารวม 481.38 ล้านบาท
โดยเมื่อวันที่ 26 ม.ค.ที่ผ่านมา บริษัท จีเนียส ทราฟฟิค ซีสเต็ม จำกัด ซึ่งเป็นบริษัทย่อย ได้ลงนามในสัญญากับกทม. เพื่อดำเนินโครงการจ้างเหมาปรับปรุงและเพิ่มเติมกล้องโทรทัศน์วงจรปิด (CCTV) โดยรอบเขตพระราชฐาน มูลค่าสัญญา 422.2 ล้านบาท ซึ่งรวมภาษีมูลค่าเพิ่ม มีระยะเวลาดำเนินการภายใน 210 วันนับถัดจากวันลงนามในสัญญา
ขณะเดียวกันเมื่อวันที่ 8 มี.ค.บริษัทได้ลงนามในสัญญาจ้างเหมาตรวจซ่อมและบำรุงรักษาโครงข่ายสายเคเบิลใยแก้วนำแสงกับกฟภ. ภายใต้ชื่อโครงการ จ้างเหมาตรวจซ่อมและบำรุงรักษาโครงข่ายสายเคเบิลใยแก้วนำแสง แบบเตรียมความพร้อม ตลอด 24 ชั่วโมง รวม 12 เขต ระยะที่3 3 กลุ่มงานที่ 3 ภาคกลาง มูลค่าสัญญา 59.18 ล้านบาท มีระยะเวลาให้บริการ 3 ปี นับตั้งแต่วันที่ 23 ก.ค.60 ถึงวันที่ 22 ก.ค.63